stanford-oval/wikipedia huggingface dataset:
วัดสัมมาชัญญาวาส

| วัดสัมมาชัญญาวาส |
| --- | --- |


ชื่อสามัญ: วัดสัมมาชัญญาวาส, วัดใหม่คลองสอง, วัดใหม่
ที่ตั้ง: เลขที่ 1090 ถนนพระยาสุเรนทร์ แขวงบางชัน เขตคลองสามวา กรุงเทพมหานคร 10510
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระราชธรรมกวี (วราวุฒิ วรวุฑฺโฒ)
 สถานีย่อยพระพุทธศาสนา
วัดสัมมาชัญญาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงบางชัน เขตคลองสามวา กรุงเทพมหานคร
วัดสัมมาชัญญาวาสมีชื่อเรียกอีกชื่อหนึ่งว่า วัดใหม่คลองสอง ตามชื่อคลองที่มีอยู่เดิม นายนิ่ม เกตุหิรัญ, นายม่วม นันวิชัย, กำนันสง่า ศรีอำพันธ์ ได้นำที่ดินจำนวน 6 ไร่ ซึ่งเป็นที่ดินของนางพริ้ง เกตุหิรัญ น้อมเกล้าถวายสมเด็จพระสังฆราชเจ้า กรมหลวงชินวราลงกรณ วัดราชบพิธสถิตมหาสีมาราม เมื่อราวปี พ.ศ. 2516 พระองค์ก็มีพระเมตตารับไว้และทรงดำเนินการสร้างวัดเป็นลำดับต่อมา จากนั้นกระทรวงศึกษาธิการได้ประกาศเป็นวัดเมื่อ พ.ศ. 2521 วัดได้รับพระราชทานวิสุงคามสีมาเมื่อวันที่ 29 เมษายน พ.ศ. 2535
ในปี พ.ศ. 2528 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเป็นประธานเททองหล่อพระประธาน ในปี พ.ศ. 2538 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จมาทรงประกอบพิธีตัดหวายลูกนิมิต
เจ้าภาพได้สร้างศาลาการเปรียญไม้ขึ้นมา 1 หลัง กุฏิเล็ก 4 เสา ประมาณ 20 หลัง พระอุโบสถ 2 ชั้น ก่อฉาบปิดด้วยกระเบื้องเคลือบดินเผาทั้งหลัง ทรงไทยประยุกต์กับลวดลายแบบขอมโบราณ ดำเนินการสร้างโดยพระครูอุทัยธรรมโสภิต (จันทร์ลี อุทคฺโค) อดีตเจ้าอาวาส ร่วมกับประชาชนในชุมชนและใกล้เคียง บริเวณชั้นหนึ่งของพระอุโบสถเป็นที่สำหรับถวายสังฆทาน กราบไหว้บูชาองค์พระพุทธรูปปางต่าง ๆ และรอบบริเวณวัดยังมีศาลากาแฟฟรีและศาลาไถ่ชีวิตโคกระบือ
ไลเออร์ ไลเออร์

| --- | --- |
ไลเออร์ ไลเออร์

ライアー・ライアー (Raiā Raiā)
ชื่อภาษาอังกฤษ: Liar Liar
แนว: รักตลก
ไลต์โนเวล
เขียนโดย: ฮารุกิ คุโอ
วาดภาพโดย: konomi
สำนักพิมพ์: เมเดียแฟกทอรี
สำนักพิมพ์ภาคภาษาไทย: ฟีนิกซ์
ในเครือ: เอ็มเอฟ บุงโกะ เจ
กลุ่มเป้าหมาย: ชาย
วางจำหน่ายตั้งแต่: 25 เมษายน พ.ศ. 2562 – 25 พฤศจิกายน พ.ศ. 2566
จำนวนเล่ม:  15 + 1 เรื่องสั้น    8 (หนังสือ)
มังงะ
เขียนโดย: ฮารุกิ คุโอ
วาดภาพโดย: Funa Yukina
สำนักพิมพ์: เมเดียแฟกทอรี
นิตยสาร: Monthly Comic Alive
กลุ่มเป้าหมาย: เซเน็ง
วางจำหน่ายตั้งแต่: 27 สิงหาคม พ.ศ. 2562 – ปัจจุบัน
จำนวนเล่ม: 4
อนิเมะโทรทัศน์
กำกับโดย: Satoru Ono Naoki Matsuura
เขียนบทโดย: Momoka Toyoda
ดนตรีโดย: Kuniyuki Takahashi Keiichi Hirokawa
สตูดิโอ: กีกทอยส์
ถือสิทธิ์โดย: เมเดียลิงก์
เครือข่าย: Tokyo MX, SUN, BS Asahi, AT-X, TVh
เครือข่ายภาษาไทย: อนิ-วัน ไทยแลนด์ อนิ-วัน เอเชีย ปีลีปีลี
ฉาย:  8 กรกฎาคม พ.ศ. 2566  –  23 กันยายน พ.ศ. 2566
ตอน: 12
 สถานีย่อยการ์ตูนญี่ปุ่น
ไลเออร์ ไลเออร์ (ญี่ปุ่น: ライアー・ライアー, โรมาจิ: Raiā Raiā) เป็นซีรีส์ไลต์โนเวลญี่ปุ่น แนวรักตลก ที่เขียนเนื้อเรื่องโดย ฮารุกิ คุโอ และวาดภาพโดย konomi เมเดียแฟกทอรีมีการเผยแพร่ซีรีส์นี้ตั้งแต่เดือนเมษายน พ.ศ. 2562 ภายใต้สำนักพิมพ์ เอ็มเอฟ บุงโกะ เจ มังงะได้รับการดัดแปลงที่วาดภาพโดย Funa Yukina ได้รับการตีพิมพ์ในนิตยสาร Monthly Comic Alive ของเมเดียแฟกทอรี ตั้งแต่เดือนสิงหาคม พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ กีกทอยส์ ออกอากาศตั้งแต่เดือนกรกฎาคมถึงกันยายน พ.ศ. 2566
สื่อ > ไลต์โนเวล

ไลต์โนเวลไลเออร์ ไลเออร์ เขียนโดย ฮารุกิ คุโอ และวาดภาพโดย konomi เมเดียแฟกทอรีเผยแพร่ซีรีส์นี้ภายใต้สำนักพิมพ์ เอ็มเอฟ บุงโกะ เจ ส่วนลิขสิทธิ์ในประเทศไทยนั้นเป็นของสำนักพิมพ์ฟีนิกซ์
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 เมษายน พ.ศ. 2562 | 978-4-04-065631-1 | 28 กุมภาพันธ์ พ.ศ. 2563 | 978-616-464-287-4 |
| 2 |  24 สิงหาคม พ.ศ. 2562 | 978-4-04-065798-1 | 7 กรกฎาคม พ.ศ. 2563 | 978-616-464-347-5 |
| 3 |  25 กุมภาพันธ์ พ.ศ. 2563 | 978-4-04-064447-9 | 2 ธันวาคม พ.ศ. 2563 | 978-616-464-423-6 |
| 4 |  25 มีนาคม พ.ศ. 2563 | 978-4-04-064549-0 | 13 กันยายน พ.ศ. 2564 | 978-616-464-586-8 |
| 5 |  20 กรกฎาคม พ.ศ. 2563 | 978-4-04-064810-1 | 4 กรกฎาคม พ.ศ. 2565 | 978-616-464-782-4 |
| 6 |  25 พฤศจิกายน พ.ศ. 2563 | 978-4-04-680015-2 | 14 ตุลาคม พ.ศ. 2565 | 978-616-464-909-5 |
| 7 |  25 มีนาคม พ.ศ. 2564 | 978-4-04-680329-0 | 17 พฤษภาคม พ.ศ. 2566 | 978-616-599-111-7 |
| 8 |  21 กรกฎาคม พ.ศ. 2564 | 978-4-04-680610-9 | 16 มกราคม พ.ศ. 2567 | 978-616-599-399-9 |
| 9 |  25 พฤศจิกายน พ.ศ. 2564 | 978-4-04-680913-1 | — | — |
| 10 |  25 มีนาคม พ.ศ. 2565 | 978-4-04-681293-3 | — | — |
| 11 |  25 กรกฎาคม พ.ศ. 2565 | 978-4-04-681582-8 | — | — |
| 12 |  25 พฤศจิกายน พ.ศ. 2565 | 978-4-04-681939-0 | — | — |
| 13 |  25 มีนาคม พ.ศ. 2566 | 978-4-04-682333-5 | — | — |
| 14 |  25 กรกฎาคม พ.ศ. 2566 | 978-4-04-682663-3 | — | — |
| SS |  25 กันยายน พ.ศ. 2566 | 978-4-04-682868-2 | — | — |
| 15 |  25 พฤศจิกายน พ.ศ. 2566 | 978-4-04-683076-0 | — | — |
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
อนิเมะ ไลเออร์ ไลเออร์ ที่อนิ-วัน ไทยแลนด์
อนิเมะ ไลเออร์ ไลเออร์ ที่อนิ-วัน เอเชีย
อนิเมะ ไลเออร์ ไลเออร์ ที่ปีลีปีลี
ไลเออร์ ไลเออร์ (นิยาย) ที่เครือข่ายข่าวอนิเมะ
| ด ค กกีกทอยส์ |
| --- | --- |
ซีรีส์โทรทัศน์:  รีไรด์: เดอร์ริด้าผู้ข้ามกาลเวลา (พ.ศ. 2561)  ถ้าน่ารักซะอย่าง จะลามกบ้างก็ได้ใช่มั้ยคะ (พ.ศ. 2562)  พลันเดอเรอร์ จอมโจรคนเหนือเลข (พ.ศ. 2563)  เก็นโซ ซังโงกูชิ -เท็งเง็นเรชิงกิ- (พ.ศ. 2565)  พิชิตรัก พิทักษ์โลก IV (พ.ศ. 2565)  เหล่าผู้กล้าระแวงสังคมรวมตัวกู้โลก (พ.ศ. 2566)  เดด เมานท์ เดธ เพลย์ (พ.ศ. 2566)  ไลเออร์ ไลเออร์ (พ.ศ. 2566)  มิกิ & ดาริ (พ.ศ. 2566)  พิชิตรัก พิทักษ์โลก V (พ.ศ. 2567) 
ภาพยนตร์:  กระสุนรักพิทักษ์โลก: ตายหรือกระสุน (พ.ศ. 2563)  กระสุนรักพิทักษ์โลก: แดง หรือ ขาว (พ.ศ. 2563) 
เกี่ยวข้อง:  กีกพิกเชอส์ 
 หมวดหมู่
ตู สามุต

| ตู สามุต |
| --- | --- |


เลาธิการใหญ่พรรคคอมมิวนิสต์กัมพูชา
ดำรงตำแหน่ง พ.ศ. 2503 – กรกฎาคม พ.ศ. 2505
ถัดไป: พล พต
รัฐมนตรีว่าการกระทรวงมหาดไทย รัฐบาลฝ่ายต่อต้านของสมาคมเขมรอิสระ
ดำรงตำแหน่ง พ.ศ. 2495 – พ.ศ. 2497
 
ข้อมูลส่วนบุคคล
เกิด: ประมาณ พ.ศ. 2458
เสียชีวิต: หายสาบสูญ กรกฎาคม พ.ศ. 2505
พรรคการเมือง: พรรคคอมมิวนิสต์กัมพูชา

ตู สามุต (เขมร: ទូ សាមុត) หรืออาจารย์สกเป็นนักการเมืองชาวกัมพูชาที่นิยมคอมมิวนิสต์ เกิดประมาณ พ.ศ. 2458 เป็นหนึ่งในสมาชิกร่วมก่อตั้งพรรคคอมมิวนิสต์กัมพูชา และเป็นหัวหน้าพรรคในระยะหนึ่ง
ความร่วมมือกับขบวนการต่อต้าน

สามุตเป็นชาวแขมร์กรอมในเวียดนามใต้และบวชเป็นพระภิกษุ ในพ.ศ. 2488 ได้เป็นอาจารย์สอนภาษาบาลีที่วัดอุณาโลมในพนมเปญ ซึ่งเป็นช่วงที่สหรัฐส่งเครื่องบินมาทิ้งระเบิดโจมตีกองทัพญี่ปุ่นทำให้มีคนตายมาก สามุตได้หนีออกไปสู่ชนบท ไปยังเวียดนามและเข้าร่วมกับเวียดมิญในที่สุด
สามุตเข้าร่วมกับพรรคปฏิวัติประชาชนเขมรซึ่งต่อมาจะกลายเป็นพรรคคอมมิวนิสต์กัมพูชาโดยร่วมมือกับเซิง งอกมิญหรืออาจารย์เมียน เขายังเป็นผู้นำสมาคมเขมรอิสระซึ่งเป็นองค์กรฝ่ายซ้ายขนาดใหญ่ที่แยกตัวมาจากเขมรอิสระ นอกจากนั้น ยังมีการจัดตั้งรัฐบาลของฝ่ายต่อต้าน สามุตได้เป็นรัฐมนตรีว่าการกระทรวงมหาดไทย
ตำแหน่งในพรรค

ในฐานะที่เป็นหัวหน้าองค์กรในเมืองของพรรคคอมมิวนิสต์กัมพูชาที่เวียดนามให้การสนับสนุน สามุตเป็นที่นิยมในหมู่พระภิกษุ พรรคคอมมิวนิสต์ในเมืองเป็นภาพตรงข้ามกับกลุ่มในชนบทของเซียว เฮง  นโยบายของเขาจัดว่าเป็นกลาง สนับสนุนการมีอยู่ของพระมหากษัตริย์และสนับสนุนเวียดนามเหนือในการรวมเวียดนาม กลุ่มของพล พตซึ่งเป็นอดีตนักศึกษาปารีสได้เข้าร่วมกับฝ่ายของสามุต
กลุ่มชนบทของเซียวเฮงถูกปราบปรามโดยฝ่ายของพระสีหนุตั้งแต่ พ.ศ. 2502 พรรคได้ประชุมลับที่สถานีรถไฟในกรุงพนมเปญเมื่อ พ.ศ. 2503  สามุตซึ่งมีนโยบายร่วมมือกับสีหนุได้เป็นเลขาธิการทั่วไป พล พตเป็นผู้นำลำดับที่สามรองจากสามุตและนวน เจีย
เสียชีวิต

สามุตหายตัวไปอย่างลึกลับในเดือนกรกฎาคม พ.ศ. 2505 ส่วนใหญ่เชื่อว่าสามุตถูกสังหารโดยตำรวจลับของสีหนุ แต่ก็มีผู้สงสัยว่าเกิดจากการจัดการของพล พตที่ต้องการตำแหน่งสูงขึ้นในพรรค พล พตออกมาปฏิเสธข้อหานี้และกล่าวว่าสามุตซึ่งออกจากบ้านไปซื้อยาให้เด็กที่ป่วยถูกจับโดยคนของลน นลและถูกสังหารในที่สุด." นักประวัติศาสตร์ เบน เคียร์แนนกล่าวว่าเขาพบหลักฐานว่าพล พตมีส่วนเกี่ยวข้องกับการตายของสามุต ในรายงานเกี่ยวกับการกำจัดศัตรูภายใน พบว่า สมเจีย เลขาธิการใหญ่ของจังหวัดกันดาลเป็นผู้ฆ่าสามุต จากนั้นสมเจียถูกกลุ่มของพล พตฆ่าใน พ.ศ. 2505.
หลังการเสียชีวิตของสามุต พล พตขึ้นเป็นผู้นำพรรคคอมมิวนิสต์ใน พ.ศ. 2506 และตัดความสัมพันธ์กับพรรคคอมมิวนิสต์เวียดนาม หันไปรับความช่วยเหลือจากจีนแทน
อำเภอเมืองขอนแก่น

| อำเภอเมืองขอนแก่น |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Khon Kaen
คำขวัญ: รักษาประเพณี พัฒนาท้องที่ สร้างสามัคคีในสังคม นิยมประหยัด
แผนที่จังหวัดขอนแก่น เน้นอำเภอเมืองขอนแก่น
พิกัด: 16°26′18″N 102°50′20″E﻿ / ﻿16.43833°N 102.83889°E﻿ / 16.43833; 102.83889
ประเทศ:  ไทย
จังหวัด: ขอนแก่น
พื้นที่
 • ทั้งหมด: 953.4 ตร.กม. (368.1 ตร.ไมล์)
ประชากร (2565)
 • ทั้งหมด: 412,758 คน
 • ความหนาแน่น: 432.93 คน/ตร.กม. (1,121.3 คน/ตร.ไมล์)
รหัสไปรษณีย์ : 40000, 40260 (เฉพาะตำบลท่าพระและดอนหัน), 40002 (เฉพาะภายในมหาวิทยาลัยขอนแก่น)
รหัสภูมิศาสตร์: 4001
ที่ตั้งที่ว่าการ: ที่ว่าการอำเภอเมืองขอนแก่น เลขที่ 30 ถนนประชาสโมสร ตำบล ในเมือง อำเภอเมืองขอนแก่น จังหวัดขอนแก่น 40000
 ส่วนหนึ่งของสารานุกรมประเทศไทย
เมืองขอนแก่น เป็นอำเภอศูนย์กลางการปกครอง การคมนาคม การศึกษา การแพทย์ อุตสาหกรรม และเศรษฐกิจของจังหวัดขอนแก่น เป็นที่ตั้งของศูนย์ราชการ และเป็นพื้นที่ที่มีประชากรอาศัยอยู่หนาแน่นที่สุดและมีพื้นที่มากที่สุดในจังหวัด
ภูมิศาสตร์ > ที่ตั้งและอาณาเขต

อำเภอเมืองขอนแก่นมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภออุบลรัตน์ อำเภอน้ำพอง และอำเภอซำสูง​
ทิศตะวันออก ติดต่อกับอำเภอเชียงยืนและอำเภอโกสุมพิสัย ​(จังหวัดมหาสารคาม)
ทิศใต้ ติดต่อกับอำเภอบ้านแฮดและอำเภอพระยืน
ทิศตะวันตก ติดต่อกับอำเภอบ้านฝาง
ภูมิศาสตร์ > ภูมิประเทศและภูมิอากาศ

อำเภอเมืองขอนแก่นตั้งอยู่ในภูมิประเทศที่เป็นที่ราบสูงตอนกลางของภาคตะวันออกเฉียงเหนือ มีพื้นที่ประมาณ 963.390 ตารางกิโลเมตร คิดเป็นร้อยละ 12 ของพื้นที่จังหวัดขอนแก่น ลักษณะดินในอำเภอเมืองขอนแก่นเป็นดินทรายไม่อุ้มน้ำ ส่วนแหล่งน้ำสำคัญในตัวอำเภอได้แก่ แม่น้ำชี และลำน้ำพอง
อำเภอเมืองขอนแก่นมีอุณหภูมิสูงสุดโดยเฉลี่ย 36.3 องศาเซลเซียส แบ่งเป็น 3 ฤดู ดังนี้
ฤดูร้อน เริ่มตั้งแต่เดือนกุมภาพันธ์ถึงพฤษภาคม อากาศร้อนจัดในช่วงเมษายนของทุกปี
ฤดูฝน มีฝนตกชุกในเดือนสิงหาคม
ฤดูหนาว เริ่มตั้งแต่เดือนตุลาคม และมีสภาพหนาวจัดในช่วงธันวาคม
การแบ่งเขตการปกครอง > การปกครองส่วนภูมิภาค

อำเภอเมืองขอนแก่นแบ่งเขตการปกครองย่อยออกเป็น 18 ตำบล 276 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองขอนแก่นประกอบด้วยองค์กรปกครองส่วนท้องถิ่น 19 แห่ง ได้แก่
เทศบาลนครขอนแก่น ครอบคลุมพื้นที่ตำบลในเมืองทั้งตำบล
เทศบาลเมืองบ้านทุ่ม ครอบคลุมพื้นที่ตำบลบ้านทุ่มทั้งตำบล
เทศบาลเมืองศิลา ครอบคลุมพื้นที่ตำบลศิลาทั้งตำบล
เทศบาลตำบลท่าพระ ครอบคลุมพื้นที่บางส่วนของตำบลท่าพระ
เทศบาลตำบลบ้านเป็ด ครอบคลุมพื้นที่ตำบลบ้านเป็ดทั้งตำบล
เทศบาลตำบลสาวะถี ครอบคลุมพื้นที่ตำบลสาวะถีทั้งตำบล
เทศบาลตำบลบ้านค้อ ครอบคลุมพื้นที่ตำบลบ้านค้อทั้งตำบล
เทศบาลตำบลเมืองเก่า ครอบคลุมพื้นที่ตำบลเมืองเก่าทั้งตำบล
เทศบาลตำบลหนองตูม ครอบคลุมพื้นที่ตำบลหนองตูมทั้งตำบล
เทศบาลตำบลโนนท่อน ครอบคลุมพื้นที่ตำบลโนนท่อนทั้งตำบล
เทศบาลตำบลสำราญ ครอบคลุมพื้นที่ตำบลสำราญทั้งตำบล
เทศบาลตำบลพระลับ ครอบคลุมพื้นที่ตำบลพระลับทั้งตำบล
เทศบาลตำบลบึงเนียม ครอบคลุมพื้นที่ตำบลบึงเนียมทั้งตำบล
องค์การบริหารส่วนตำบลดอนหัน ครอบคลุมพื้นที่ตำบลดอนหันทั้งตำบล
องค์การบริหารส่วนตำบลโคกสี ครอบคลุมพื้นที่ตำบลโคกสีทั้งตำบล
องค์การบริหารส่วนตำบลท่าพระ ครอบคลุมพื้นที่ตำบลท่าพระ (นอกเขตเทศบาลตำบลท่าพระ)
องค์การบริหารส่วนตำบลบ้านหว้า ครอบคลุมพื้นที่ตำบลบ้านหว้าทั้งตำบล
องค์การบริหารส่วนตำบลแดงใหญ่ ครอบคลุมพื้นที่ตำบลแดงใหญ่ทั้งตำบล
องค์การบริหารส่วนตำบลดอนช้าง ครอบคลุมพื้นที่ตำบลดอนช้างทั้งตำบล
การขนส่ง

อำเภอเมืองขอนแก่นอยู่ห่างจากกรุงเทพมหานครไปตามทางรถยนต์ 449 กิโลเมตร จากกรุงเทพฯ ใช้ถนนพหลโยธินจนถึงจังหวัดสระบุรี ตรงหลักกิโลเมตรที่ 107 แยกขวาเข้าถนนมิตรภาพ ผ่านจังหวัดนครราชสีมาจนถึงจังหวัดขอนแก่น
อีกเส้นทางหนึ่ง เมื่อถึงสระบุรีแล้วตรงไปตามถนนสระบุรี-ลำนารายณ์ แยกขวาเข้าเส้นทางม่วงค่อม-ด่านขุนทด-ชัยภูมิ-ขอนแก่น หรือสระบุรี-ลำนารายณ์-ลำนารายณ์-ชัยภูมิ-โคกโพธิ์ไชย-มัญจาคีรี-พระยืน-ขอนแก่น
ใช้เวลาเดินทางประมาณ 7 ชั่วโมง รถออกจากสถานีขนส่งสายตะวันออกเฉียงเหนือ (หมอชิต 2) โดยมีรถโดยสารธรรมดา รถปรับอากาศ และรถนอนพิเศษชนิด 24 ที่นั่ง
นอกจากนี้ บริษัท ขนส่ง จำกัด และรัฐวิสาหกิจรถเมล์นครหลวงเวียงจันทน์ ได้ร่วมเปิดเส้นทางเดินรถระหว่างขอนแก่น-นครหลวงเวียงจันทน์ โดบจัดรถปรับอากาศมาตรฐาน 45 ที่นั่ง ให้บริการ 2 เที่ยวต่อวัน มีต้นทางและปลายทางที่สถานีขนส่งผู้โดยสารจังหวัดขอนแก่น แห่งที่ 2 และสถานีรถเมล์ขนส่งผู้โดยสารตลาดเช้า นครหลวงเวียงจันทน์ โดยไม่มีจุดจอดระหว่างทาง
การขนส่ง > รถไฟ

ขบวนรถไฟออกจากสถานีรถไฟกรุงเทพ (หัวลำโพง) ผ่านจังหวัดขอนแก่น ไปยังอุดรธานีและหนองคายทุกวัน รถที่ให้บริการมีทั้งรถเร็วที่ 133, รถด่วนดีเซลราง 75 และ 77 และรถด่วนพิเศษอีสานมรรคา (ขบวนที่ 25)
อำเภอเมืองขอนแก่นมีสถานีรถไฟทั้งหมด 3 แห่ง ได้แก่ ท่าพระ, ขอนแก่น และสำราญ
การขนส่ง > เครื่องบิน

ท่าอากาศยานนานาชาติขอนแก่นมีสายการบินที่ให้บริการจากท่าอากาศยานดอนเมือง ได้แก่ นกแอร์, ไทยแอร์เอเชีย ไทยไลออนแอร์ และไทยสมายล์ และมีสายการบินที่ให้บริการจากท่าอากาศยานสุวรรณภูมิ ได้แก่ ไทยสมายล์ นอกจากนี้ยังมีเส้นทางการบินระหว่างภูมิภาค ได้แก่ ขอนแก่น–เชียงใหม่ (ไทยแอร์เอเชีย) ขอนแก่น–อู่ตะเภา (ไทยแอร์เอเชีย) ขอนแก่น–ภูเก็ต (ไทยแอร์เอเชีย) และขอนแก่น–หาดใหญ่ (ไทยแอร์เอเชีย)
สถานที่สำคัญ

ศาลเจ้าพ่อเทพารักษ์หลักเมือง
พิพิธภัณฑสถานแห่งชาติ ขอนแก่น
บึงแก่นนคร
บึงหนองโคตร
บึงสีฐาน มหาวิทยาลัยขอนแก่น
ตลาดต้นตาล
กู่แก้ว
ฮูปแต้มสินไซ วัดไชยศรี
พิพิธภัณฑ์ธรรมชาติวิทยา มหาวิทยาลัยขอนแก่น
วัดไชยศรี
พระมหาธาตุแก่นนคร
วัดกลาง
วัฒนธรรม

อำเภอเมืองขอนแก่นมีเทศกาลและงานประเพณีที่สำคัญ ดังนี้
งานประเพณีทำบุญตักบาตรในวันขึ้นปีใหม่ โดยจะจัดขึ้นในวันที่ 1 มกราคม ของทุกปี
งานประเพณีสุดยอดสงกรานต์อีสานเทศกาลดอกคูน–เสียงแคน และถนนข้าวเหนียว โดยจะจัดขึ้นในวันที่ 8–15 เมษายน ของทุกปี
งานประเพณีวันเข้าพรรษา โดยจะจัดขึ้นระหว่างวันเข้าพรรษาของทุกปี
งานประเพณีออกพรรษาไต้ประทีปโคมไฟและวิถีอีสาน โดยจะจัดขึ้นระหว่างวันออกพรรษาของทุกปี
งานเทศกาลไหมประเพณีผูกเสี่ยวและงานกาชาด จัดขึ้นในวันที่ 29 พฤศจิกายน – 10 ธันวาคม ของทุกปี
แผนที่ตำบลในอำเภอเมืองขอนแก่น
ภาพเทศบาลนครขอนแก่น
เขตเทศบาลในอำเภอเมืองขอนแก่น
วัดศรีคงคาราม

| วัดศรีคงคาราม |
| --- | --- |

ชื่อสามัญ: วัดศรีคงคาราม, วัดคลองทะเล
ที่ตั้ง: เลขที่ 15 หมู่ที่ 6 ทางหลวงชนบท สป.4010 ตำบลนาเกลือ อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์ ยอดขวัญ วิชฺชาธโร
 สถานีย่อยพระพุทธศาสนา
วัดศรีคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองทะเล ตำบลนาเกลือ อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูสังฆรักษ์ ยอดขวัญ วิชฺชาธโร
วัดศรีคงคารามได้รับอนุญาตให้สร้างขึ้นเมื่อวันที่ 11 เมษายน พ.ศ. 2509 โดยมีนายกัน สุวรรณปาล ดำเนินการสร้างวัดขึ้นในที่ดินของนางจุ่น พุ่มสาลี และนายม้วน พุ่มสาลี บริจาคให้เป็นที่สร้างวัด ระยะแรกเรียกว่า วัดคลองทะเล เพราะวัดตั้งอยู่ติดต่อกับคลองทะเลและคลองศรีคง กระทรวงศึกษาธิการประกาศตั้งเป็นวัดเมื่อวันที่ 27 พฤศจิกายน พ.ศ. 2509 โดยได้ขนานนามให้สอดคล้องกับที่ตั้งวัด วัดศรีคงคารามได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2512 นอกจากนี้ยังได้ให้ทางราชการสร้างโรงเรียนประชาบาลและให้เอกชนสร้างสถานีอนามัยขึ้นในที่ดินวัดอีกด้วย บริเวณวัดมีตลาดน้ำวัดศรีคงคารามซึ่งเปิดเฉพาะวันอาทิตย์
วัดกระทุ่มราย (กรุงเทพมหานคร)

| วัดกระทุ่มราย |
| --- | --- |

ที่ตั้ง: ซอยสุวินทวงศ์ 61 ถนนสุวินทวงศ์ แขวงกระทุ่มราย เขตหนองจอก กรุงเทพมหานคร 10530
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกระทุ่มราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงกระทุ่มราย เขตหนองจอก กรุงเทพมหานคร มีเนื้อที่ตั้งวัด 6 ไร่ 1 งาน 40 ตารางวา
วัดสร้างขึ้นโดยนางจรูญ ปานขำ เป็นผู้ดำเนินการ และนางสมาน ไชยสิทธิ์ เป็นผู้บริจาคที่ดิน ได้รับอนุญาตให้สร้างวัดเมื่อวันที่ 21 ตุลาคม พ.ศ. 2521 ตั้งชื่อว่า "วัดกระทุ่มราย" ตามชื่อตำบลที่ตั้งวัด ได้รับการประกาศตั้งเป็นวัดโดยกระทรวงศึกษาธิการเมื่อวันที่ 31 ตุลาคม พ.ศ. 2521 และได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526 หลวงพ่อบุญมามีความรู้ความสามารถในด้านการตรวจรักษาโรคด้วยน้ำมัน ว่าน และสมุนไพร พร้อมกับการสอนในแนวกรรมฐานด้วย
อาคารเสนาสนะในวัดได้แก่ อุโบสถ กว้าง 24 เมตร ยาว 34 เมตร เริ่มก่อสร้าง พ.ศ. 2526 เป็นแบบสองชั้นลอย ชั้นล่างใช้เป็นพิพิธภัณฑ์และห้องฝึกอบรมกรรมฐาน กุฏิสงฆ์ จำนวน 8 หลัง เป็นอาคารไม้มุงกระเบื้อง สร้างเมื่อ พ.ศ. 2521 หอสวดมนต์ เป็นอาคารครึ่งตึกครึ่งไม้ สร้างเมื่อ พ.ศ. 2521 และหอพระสารีริกธาตุ ตั้งอยู่กลางสระน้ำ ปูชนียวัตถุในวัดได้แก่ พระพุทธสันติสุรินทร์ หน้าตักกว้าง 10 ศอก 1 คืบ 9 นิ้ว พระยอดธง และรูปปั้นชีวกโกมารภัจจ์
วัดจันทร์แก้วเพ็ชรถาวรวนาราม

| วัดจันทร์แก้วเพ็ชรถาวรวนาราม |
| --- | --- |

ชื่อสามัญ: วัดจันทร์แก้วเพ็ชรถาวรวนาราม, วัดจันทร์แก้วเพ็ชร
ที่ตั้ง: เลขที่ 64 หมู่ที่ 1  ตำบลบ้านคลองสวน อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวัชรธรรมคุณ (วิฑูรย์ สนฺตจิตฺโต)
 สถานีย่อยพระพุทธศาสนา
วัดจันทร์แก้วเพ็ชรถาวรวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวป่า ตำบลบ้านคลองสวน อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูวัชรธรรมคุณ (วิฑูรย์ สนฺตจิตฺโต)
ประมาณ พ.ศ. 2531 พระพิสาลพัฒนาทรได้ปรารภกับหมู่ศิษย์ว่าต้องการที่ดินบริเวณสี่มุมเมืองเพื่อสร้างสถานที่ปฏิบัติธรรมชานกรุง ในเบื้องต้น คุณนงค์และคุณชั้น จันทร์ชาวนา คุณสังวาล กระต่ายแก้ว คุณทวี ใจวิจิตร และลูกหลานตระกูลปานเพ็ชร มีความศรัทธาถวายที่ดิน 8 ไร่
พ.ศ. 2536 ทางราชการได้ตัดถนนเชื่อมกับถนนวงแหวนผ่านรอบบริเวณพื้นที่วัด ทำให้สามารถเดินทางสะดวกยิ่งขึ้น ทุกฝ่ายจึงร่วมใจกันสร้างและพัฒนาวัดอย่างรวดเร็ว พระพิสาลพัฒนาทรเสนอให้ตั้งชื่อวัดโดยนำคำจากนามสกุลทั้งสาม คือ "จันทร์", "แก้ว" และ "เพ็ชร" มารวมกับชื่อหลวงพ่อ คือ ถาวร จิตฺตถาวโร เป็น "วัดจันทร์แก้วเพ็ชรถาวรวนาราม" ปัจจุบันวัดได้ขยายพื้นที่ออกไปอีก รวมเนื้อที่ประมาณ 20 ไร่ กระทรวงศึกษาธิการประกาศตั้งเป็นวัดเมื่อวันที่ 25 มิถุนายน พ.ศ. 2542
พื้นที่วัดในปัจจุบันมีอาคารเสนาสนะที่สร้างขึ้นอย่างง่ายตามแบบวัดป่า ผนังโล่ง มีการสร้างกุฏิปฏิบัติธรรมรวม 80 หลัง ประชาชนมักมานั่งสมาธิ ทำบุญตักบาตร และเวียนเทียนในวันสำคัญทางศาสนา
ยศข้าราชการทหารและพลเรือนของสยาม

ยศข้าราชการ ในที่นี้จะกล่าวถึง ยศสำหรับข้าราชการทหารและพลเรือนของสยามในสมัยรัชกาลที่ 5 ถึงสมัยรัชกาลที่ 7 ช่วงก่อนการเปลี่ยนแปลงการปกครองใน พ.ศ. 2475 โดยเริ่มมีการพระราชทานครั้งแรกในปี พ.ศ. 2417 สำหรับทหาร และ พ.ศ. 2442 สำหรับพลเรือน จนกระทั่งยกเลิกบรรดาศักดิ์และยศข้าราชการพลเรือน ข้าราชการในราชสำนัก ในปี พ.ศ. 2485
สมัยแรกเริ่ม (พ.ศ. 2417 - พ.ศ. 2431)

ในรัชสมัยพระบาทสมเด็จพระจุลจอมเกล้าเจ้าอยู่หัว มีการออกพระราชบัญญัติเกี่ยวกับยศทหารตามอย่างตะวันตก ซึ่งในเวลานั้นมีเพียงยศทหารบกเท่านั้น จะเป็นคำทับศัพท์อย่างเดิม
| ลำดับที่ | ทหารบก |
| --- | --- |
1: คอลอเนล (Colonel)
2: ลุตเตอร์แนนท์-คอลอเนล (Lieutenant colonel)
3: เมเจอร์ (Major)
4: กัปตัน (Captain)
5: ลุตเตอร์แนนท์ (Lieutenant)
6: ซับ-ลุตเตอร์แนนท์ (Sub-Lieutenant)
7: เมเจอร์ซายันต์ (Major sergeant)
8: ซายันต์ (Sergeant)
9: คอร์พอรัล (Corporal)
10: แลนซ์คอพอรัล (Lance corporal)
11: ไปร์เวต (Private)
การแต่งเครื่องหมายยศจะติดที่คอเสื้อ โดยใช้เครื่องหมายจักรเป็นการบอกชั้นยศ และมีการเปลี่ยนเครื่องแบบเป็นติดอินทรธนูราวปี พ.ศ. 2431
สมัยแห่งอินทรธนู (พ.ศ. 2431 - รัชกาลที่ 6)

ในสมัยนี้มีการปฏิรูปกองทัพให้มีขนาดเพิ่มมากขึ้น กำเนิดกรมทหารเรือ มีการเปลี่ยนคำทับศัพท์ยศทหารให้เป็นภาษาไทย และมีการกำหนดยศข้าราชพลเรือนและราชสำนักขึ้นในปี พ.ศ. 2442 ซึ่งข้าราชการในราชสำนักมีเพียงมหาดเล็กเท่านั้น
| ลำดับที่ | ทหารบก | ทหารเรือ | ทหารอากาศ | ตำรวจ | พลเรือน | มหาดเล็ก |
| --- | --- | --- | --- | --- | --- | --- |
| 1 | นายทัพ | นายทัพเรือ | นายทัพอากาศ | นายตำรวจ | - | - |
| 2 | นายพลเอก | นายพลเรือเอก | นายพลอากาศเอก | นายพลตำรวจเอก | ข้าราชการพลเรือนชั้นที่ 1 ระดับเอก | จางวางมหาดเล็ก |
| 3 | นายพลโท | นายพลเรือโท | นายพลอากาศโท | นายพลตำรวจโท | ข้าราชการพลเรือนชั้นที่ 1 ระดับโท | - |
| 4 | นายพลตรี | นายพลเรือตรี | นายพลอากาศตรี | นายพลตำรวจตรี | ข้าราชการพลเรือนชั้นที่ 1 ระดับตรี | - |
| 5 | นายพันเอก | นายนาวาเอก | นายนาวาอากาศเอก | นายพันตำรวจเอก | ข้าราชการพลเรือนชั้นที่ 2 ระดับเอก | หัวหมื่นมหาดเล็ก |
| 6 | นายพันโท | นายนาวาโท | นายนาวาอากาศโท | นายพันตำรวจโท | ข้าราชการพลเรือนชั้นที่ 2 ระดับโท | รองหัวหมื่น |
| 7 | นายพันตรี | นายนาวาตรี | นายนาวาอากาศตรี | นายพันตำรวจตรี | ข้าราชการพลเรือนชั้นที่ 2 ระดับตรี | จ่ามหาดเล็ก |
| 8 | นายร้อยเอก | นายเรือเอก | นายเรืออากาศเอก | นายร้อยตำรวจเอก | ข้าราชการพลเรือนชั้นที่ 3 ระดับเอก | หุ้มแพรมหาดเล็ก |
| 9 | นายร้อยโท | นายเรือโท | นายเรืออากาศโท | นายร้อยตำรวจโท | ข้าราชการพลเรือนชั้นที่ 3 ระดับโท | - |
| 10 | นายร้อยตรี | นายเรือตรี | นายเรืออากาศตรี | นายร้อยตำรวจตรี | ข้าราชการพลเรือนชั้นที่ 3 ระดับตรี | มหาดเล็กวิเศษ |
| 11 | จ่านายสิบเอก | นายพันจ่าเอก | นายพันจ่าอากาศเอก | - | - | - |
| 12 | จ่านายสิบโท | นายพันจ่าโท | นายพันจ่าอากาศโท | นายดาบตำรวจ |  |  |
| 13 | จ่านายสิบตรี | นายพันจ่าตรี | นายพันจ่าอากาศตรี | จ่านายสิบตำรวจ | - | พันจ่าเด็กชา |
| 14 | สิบเอก | จ่าเอก | จ่าอากาศเอก | สิบตำรวจเอก | - | จ่าเด็กชา |
| 15 | สิบโท | จ่าโท | จ่าอากาศโท | สิบตำรวจโท | - | - |
| 16 | สิบตรี | จ่าตรี | จ่าอากาศตรี | สิบตำรวจตรี | - | - |
| 17 | พลทหาร | พลทหารเรือ | พลทหารอากาศ | พลตำรวจ | - | เด็กชา |
1.การแต่งเครื่องแบบทหารให้ติดอินทรธนูโดยให้จักรเรียงตรง ต่อมามีการประกาศใช้พระราชกำหนดเครื่องแต่งตัวทหารราบราว พ.ศ. 2442 จึงมีการเปลี่ยนการเรียงจักรหมายยศให้เรียงตรงปลายบ่าและคอเสื้อแทน
2.ข้าราชการพลเรือนติดอินทรธนูตามบ่า
3.ยศมหาดเล็กจะตามหลังบรรดาศักดิ์
4.ข้าราชการในราชสำนักจะติดอินทรธนูรูปสามเหลี่ยมหน้าจั่ว
5.ยศนายทัพกับนายทัพเรือ เป็นยศสำหรับพระบาทสมเด็จพระจุลจอมเกล้าเจ้าอยู่หัว ภายหลังเปลี่ยนเป็นจอมพลและจอมพลเรือในรัชสมัยพระบาทสมเด็จพระมงกุฎเกล้าเจ้าอยู่หัว
6.เครื่องหมายนายทัพจะเป็นรูปจักรเรียงตรง 3 วง ตามด้วยคทาไขว้ตรงปลายบ่า
บัญชีเทียบยศกับตำแหน่ง

การเทียบบรรดาศักดิ์ข้าราชการฝ่ายพลเรือนตาม พระราชบัญญัติระเบียบบรรดาศักดิ์ ร.ศ. ๑๑๗ (พ.ศ. 2441) ในรัชกาลพระบาทสมเด็จพระจุลจอมเกล้าเจ้าอยู่หัว ทรงกำหนดชั้นยศออกเป็น 3 ชั้น คือ นายพล นายพัน และนายร้อย ดังนี้
| --- | --- |
ยศฝ่ายทหาร: บรรดาศักดิ์ฝ่ายพลเรือน
นายพลเอก: เสนาบดี, พระเจ้าประเทศราช
นายพลโท: เจ้าพระยาเทศาภิบาล, เจ้าพระยาสุลต่าน, เจ้าพระยานอกจากเสนาบดี
นายพลตรี: เจ้าพระยารองเสนาบดี (ท.จ.), พระยาจางวาง (ท.จ.), พระยาเทศาภิบาล, เจ้าประเทศราช, พระยาสุลต่าน
นายพันเอก: พระยา (ท.จ.), พระยาว่าราชการเมือง (ท.จ.), พระยาประเทศราช, พระยาจางวาง, เจ้าอุปราช, พระยารายามุดา
นายพันโท: พระยาเจ้ากรม, พระเจ้ากรม, ผู้ว่าราชการเมือง, เจ้าราชวงษ์, พระยาอุปราชเมืองประเทศราช, พระรายามุดา
นายพันตรี: พระปลัดกรม, หลวงเจ้ากรม, ผู้ช่วยเทศาภิบาล, เจ้าบุรีรัตน์, เจ้าราชบุตร, พระยาราชวงษ์เมืองประเทศราช, พระผู้ช่วยราชการเมืองประเทศราช
นายร้อยเอก: หลวงปลัดกรม, ปลัดเมือง, ยกรบัตรเมือง, เจ้ามีสัญญาบัตรรองแต่ราชบุตร, พระยาบุรีรัตน์เมืองประเทศราช, พระยาราชบุตร
นายร้อยโท: ผู้ช่วยในกระทรวงและกรม, ผู้ช่วยราชการเมือง, ผู้ตรวจการในกองเทศาภิบาล, นายอำเภอ (ตามพระราชบญญ้ติ ปกครองท้องที่), พระยาเค้าสนาม, ดาโต๊ะ
นายร้อยตรี: นายเวร, หลวงกรมการ, ปลัดเมืองขึ้น, พ่อเมือง, ปังอุลู

| --- | --- |
ยศ: ตำแหน่ง
มหาอำมาตย์นายก: อัครมหาเสนาบดี
มหาอำมาตย์เอก: เสนาบดี, พระเจ้าประเทศราช
มหาอำมาตย์โท: เจ้าพระยาเทศาภิบาล, เจ้าพระยาสุลต่าน, เจ้าพระยานอกจากเสนาบดี, อธิบดีพิเศษ, ปลัดทูลฉลอง
มหาอำมาตย์ตรี: พระยารองเสนาบดี ท.จ., พระยาจางวาง ท.จ., จางวางมหาดเล็ก, พระยาเทศาภิบาล, เจ้าประเทศราช, พระยาสุลต่าน
อำมาตย์เอก: พระยา ท.จ., พระยาจางวาง, พระยาว่าราชการเมือง ท.จ., เจ้ากรมพิเศษ, หัวหมื่นมหาดเล็ก, เจ้าอุปราช, พระยาประเทศราช, พระยารายามุดา
อำมาตย์โท: พระยาเจ้ากรม, พระเจ้ากรม, ผู้ว่าราชการเมือง, หลวงนายเวรมหาดเล็ก, เจ้าราชวงษ์, พระยาอุปราชเมืองประเทศราช, พระรายามุดา
อำมาตย์ตรี: พระปลัดกรม, หลวงเจ้ากรม, ผู้ช่วยเทศาภิบาล, ปลัดวัง, จ่ามหาดเล็ก, พระสามัญ, เจ้าบุรีรัตน์, เจ้าราชบุตร, พระยาราชวงษ์เมือง, พระผู้ช่วยราชการเมืองประเทศราช
รองอำมาตย์เอก: เจ้ากรมชั้นสาม, หลวงปลัดกรม, ปลัดเมือง, มหาดเล็กหุ้มแพรหลวง, จ่าฝ่าย, ยกรบัตรเมือง, เจ้ามีสัญญาบัตรรองแต่ราชบุตร, พระยาบุรีรัตน์เมืองประเทศราช, พระยาราชบุตร, ผู้ว่าราชการเมืองขึ้น, หลวงผู้ช่วยว่าราชการเมืองประเทศราช
รองอำมาตย์โท: ปลัดกรมชั้นสองและสาม, ผู้ช่วยชั้นหนึ่งในกระทรวงแลกรม, นายรอง, ขุน, หุ้มแพรฝ่าย, ผู้ช่วยราชการเมือง, ผู้ตรวจการในกองเทศาภิบาล, นายอำเภอ, พระยาเค้าสนาม, ดาโต๊ะ
รองอำมาตย์ตรี: ผู้ช่วยชั้นสองและสามในกระทรวงแลกรม, นายเวรชั้นหนึ่ง, นายเวรราชวัง, มหาดเล็กวิเศษ, สารวัตรมหาดเล็ก, หลวงกรมการ, ปลัดเมืองขึ้น, พ่อเมือง, ปังอูลู

พระบาทสมเด็จพระจุลจอมเกล้าเจ้าอยู่หัว ทรงเครื่องแบบเต็มยศนายทหารมหาดเล็กรักษาพระองค์ ยศคอลอเนล (ก่อนปี พ.ศ. 2431)
พระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์ทรงเครื่องแบบปกติยศมหาเสวกเอก แผงพระศอสีดำ ลายปักดิ้นทอง พร้อมดาราสีทองบอกชั้นยศ
เจ้าพระยายมราช (ปั้น สุขุม) ติดอินทรธนูมหาอำมาตย์นายกในเครื่องแบบเต็มยศขาว อินทรธนูเป็นลายปักดิ้นทองทั้งแผ่นรูปช่อชัยพฤกษ์ พื้นอินทรธนูสีดำ พร้อมเครื่องหมายจักรด้ามสอดกับตรีสีเงินไขว้กัน (จักรี)